Anexa la HCL nr.                /14.04.2026
Județul Timiș, prin Consiliul Județean Timiș                                

Nr. înregistrare 

Orașul Deta, prin Consiliul Local al Orașului Deta 

Nr. înregistrare 

CONTRACT DE ASOCIERE

în vederea realizării obiectivului de investiție de interes public „AMENAJAREA ZONEI CENTRALE CALEA VICTORIEI ȘI STRADA ÎNFRĂȚIRII ÎN ORAȘUL DETA”
Având în vedere:
· Art. 75 alin. 1 lit. e) din OUG nr. 57/2019 privind Codul administrativ;

· Art. 129 alin. 2 lit. e) coroborat cu alin. 9 lit. c)  din OUG nr. 57/2019 privind Codul administrativ;

· Art. 173 alin. 1 lit. e) coroborat cu alin. 7 lit. c) din OUG nr. 57/2019 privind Codul administrativ;

· Art. 35 alin.(1) din Legea nr.273/2006 privind finanțele publice locale, cu modificările și completările ulterioare;
· Art. 1166-1170 și ale art. 1949-1954 din Legea 287/2009 Codul Civil, republicat, cu modificările și completările ulterioare
· Hotărârea Consiliului Local al Orașului Deta nr. 16 din 19.02.2026;
· Hotărârea Consiliului Județean Timiș nr. 74 din data de 25.03.2026;
Capitolul I – Părţile contractante

1.1. JUDEȚUL TIMIȘ, prin Consiliul Județean Timiş, cu sediul în Timişoara, Bulevardul Revoluţiei din 1989 nr. 17, județul Timiş, telefon 0256406300, e-mail cjt@cjtimis.ro, reprezentat prin Președinte, domnul Alfred-Robert Simonis, în calitate de PARTENER 1,

și

1.2.  Orașul Deta, cu sediul în orașul Deta, str. Victoriei, nr. 32 telefon 0256390466, e-mail primaria.deta@detatm.ro, reprezentată prin Primar, Petru Roman, în calitate de partener 2;
Au convenit la încheierea prezentului contract de asociere, după cum urmează:
Capitolul II – Obiectul asocierii

Părţile asociate convin să se asocieze în vederea realizării obiectivului de interes public: „AMENAJAREA ZONEI CENTRALE CALEA VICTORIEI ȘI STRADA ÎNFRĂȚIRII ÎN ORAȘUL DETA”.
Capitolul III – Durata  contractului

3.1.Prezentul Contract intră în vigoare de la data semnării de către ambele părți, după aprobarea de către autoritățile deliberative ale acestora, Consiliul Local al Orașului Deta și Consiliul Județean Timiș.

3.2.Prezentul Contract se încheie pe durata necesară implementării obiectivului de investiții, până la finalizarea acestuia și semnarea Procesului verbal de recepție la terminarea lucrărilor.

3.3.Modificarea duratei Contractului se poate face prin acordul părţilor prin încheierea unui act adiţional.

 Capitolul IV – Contribuţia financiară la realizarea obiectului asocierii

4.1.Suma totală este în cuantum de 18.695.239,70 lei  iar contribuţia pentru fiecare parte va fi astfel:
4.1.1. Județul Timiș  prin  Consiliul Județean Timiș va participa cu 10.000.000,00 lei având ca sursă de finanţare bugetul local al Județului Tmiș, asigurată în funcţie de veniturile încasate la bugetul local al Județului Timiș, fiind prioritare proiectele de investiții derulate de Județul Timiș. 

Sumele alocate în baza contractului de asociere vor fi plătite de către Partenerul 2 către Antreprenor/Executant în termen de maxim 20 de zile de la data încasării acestora. 

Cheltuielile eligibile  din  contribuția  Județul Timiș  prin  Consiliul Județean Timiș sunt:

-  Cheltuieli cu proiectarea etapa DTAC și PT, neachitate la data semnării prezentului contract de asociere;

-  Cheltuieli cu proiectarea etapa DTAC și PT, care vor fi efectuate după  data semnării prezentului contract de asociere;

- Cheltuielile cu execuția lucrărilor neachitate la data semnării prezentului contract de asociere;
- Cheltuielile cu execuția lucrărilor executate după data semnării prezentului contract de asociere.

 4.2. Orașul Deta prin Consiliul Local al Orașului Deta va participa cu 8.695.239,70 lei având ca sursă de finanţare bugetul local al Orașului Deta.

Capitolul V – Drepturile şi obligaţiile părţilor

5.1  Județul Timiș  prin  Consiliul Județean Timiș are următoarele drepturi şi obligaţii:

a. să participe cu resursele financiare stabilite prin prezentul contract, în funcţie de veniturile proprii încasate la bugetul local al judeţului Timiș;

b. să țină evidența sumelor alocate și să verifice solicitarea de virare a sumelor proporțional cu suma maximă stabilită în prezentul contract,  însoțită de documentele justificative: procesul verbal de recepție al documentației tehnico-economice etapa DTAC sau PT, centralizatorul situațiilor de lucrări, situații de lucrări, procese verbale de recepție după caz, factura și orice alte acte necesare decontului, toate acestea fiind certificate în conformitate cu originalul;

c. să desemneze un membru  în comisia de recepție a documentațiilor tehnico-economice etapa DTAC și PT și la terminarea lucrărilor care fac obiectul prezentului contract de asociere;

d. să comunice Orașului Deta sumele alocate anual în bugetul Consiliului Județean Timiș pentru derularea investiției, în termen de 10 zile de la aprobarea bugetului prin HCJ. De asemenea, orice rectificare a bugetului cu privire la modificarea sumei alocate anual, va fi comunicată în același termen.

5.2 Orașul Deta prin Consiliul Local al Orașului Deta are următoarele drepturi şi obligaţii:

a. să participe cu resursele financiare stabilite prin prezentul contract în funcţie de existenţa sumelor în bugetul local al orașului, cu această destinaţie;

b. să utilizeze suma virată de Județului Timiș  prin  Consiliul Județean Timiș conform destinaţiei stabilite prin prezentul contract;

c.  să desemneze un responsabil de proiect;
d. să solicite desemnarea unui reprezentant  din partea  Județului Timiș ca membru  în comisia de recepție a documentațiilor tehnico-economice etapa DTAC și PT și în comisia de recepție  la terminarea lucrărilor  care fac obiectul prezentului contract de asociere;
e. să amplaseze un panou de informare, cu menținerea acestuia 5 ani de la finalizarea investiției, care să cuprindă următoarele date: proiect realizat în asociere cu Județul Timiș  prin  Consiliul Județean Timiș, denumirea lucrării, valoarea totală a investiției, contribuția Județul Timiș  prin  Consiliul Județean Timiș, contribuția Orașului Deta prin Consiliul Local al Orașului Deta;
f. să transmită Județului Timiș  prin  Consiliul Județean Timiș solicitările de virare a sumelor până la  suma maximă stabilită în prezentul contract,  însoțită de documentele justificative: centralizatorul situațiilor de lucrări, situații de lucrări, procese verbale de recepție după caz, factura și orice alte acte necesare decontului, toate acestea fiind certificate în conformitate cu originalul, în funcție de progresul investiției raportat la sumele alocate în bugetul anual al Consiliului Județean Timiș de către Județul Timiș pentru obiectivul de investiție de interes public care face obiectul prezentului Contract de asociere;
g. să ia măsurile legale necesare pentru încadrarea în sumele anuale comunicate conform art. 5.1. lit d;

h. să pună la dispoziţia Județul Timiș  prin  Consiliul Județean Timiș precum şi organelor abilitate, toate documentele în vederea verificării modului de utilizare a fondurilor alocate pe toată durata derulării precum şi la finalizarea obiectului contractului de asociere;

i. obligația efectuării plății către Antreprenorul/Executantul lucrărilor a sumelor încasate de la Județul Timiș în termen de maxim 20 de zile de la data încasării acestora și pentru chetuielile aprobate;
j. obligația transmiterii documentelor justificative privind plățile efectuate către Antreprenorul/Executantul lucrărilor, respectiv ordinul de plată și extrasul de cont, în termen de 30 de zile de la data efectuării plăților.

Capitolul VI– Răspunderea contractuală

6.1 Pentru nerespectarea clauzelor contractuale în tot sau în parte, sau pentru executarea defectuoasă a acestora, răspunderea revine părţii în culpă. 

Capitolul VII – Încetarea contractului

Prezentul contract încetează prin :

7.1 Neîndeplinirea obiectului contractului;

7.2 Prin acordul părţilor;

7.3 La expirarea perioadei de asociere.

Capitolul VIII – Rezilierea contractului

8.1. Neexecutarea culpabilă a obiectului contractului duce la rezilierea de plin drept.

Capitolul XI – Forţa majoră

9.1 Forţa majoră exonerează de răspundere părţile, în cazul neexecutării parţiale sau totale a obligaţiilor stipulate în prezentul contract. Prin forţă majoră se înţelege un eveniment independent de voinţa părţilor, imprevizibil şi insurmontabil, apărut după încheierea contractului şi care împiedică părţile să execute total sau parţial obligaţiile asumate.

9.2 Partea care invocă forţa majoră are obligaţia să aducă la cunoştinţă celorlalte părţi, în scris, cel mai târziu în 5 (cinci) zile de la apariţie, iar dovada forţei majore, împreună cu avertizarea asupra efectelor şi întinderii posibile a forţei majore, se va comunica în maximum 15 (cincisprezece) zile de la apariţie.

9.3 Partea care invocă forţa majoră are obligaţia să aducă la cunoştinţa celorlalte părţi încetarea cauzei de forţă majoră, în maximum 15 (cincisprezece) zile de la încetare.

9.4 Dacă aceste împrejurări şi consecinţele lor durează mai mult de 6 (şase) luni, fiecare partener poate renunţa la executarea contractului pe mai departe. În nici un caz, niciuna din părţi nu are dreptul la despăgubiri de la celelalte părţi, dar au îndatorirea de a-şi onora toate obligaţiile până la data producerii forţei majore.

Capitolul X– Soluţionarea litigiilor

10.1 Litigiile care se vor naşte din prezentul contract sau în legătură cu prezentul contract, clauzele, validitatea, interpretarea, executarea sau desfiinţarea lui, vor fi soluţionate pe cale amiabilă.

10.2 Dacă părţile nu vor ajunge la o înţelegere amiabilă, atunci litigiile vor fi înaintate spre soluţionare instanţei judecătoreşti competente, pe baza prevederilor prezentului contract şi a dreptului material român. Legea aplicabilă va fi cea română.

Capitolul XI – Dispoziţii finale

11.1 Orice modificare sau completare adusă contractului se poate face numai de comun acord, în limitele legislaţiei române, prin acte adiţionale ce vor face parte integrantă din prezentul contract.

11.2 Părţile contractante nu vor putea cesiona drepturile ce le revin în baza prezentului contract unei terţe persoane.

11.3 Toate comunicările care urmează a se efectua între părţi, ca urmare a derulării contractului sunt valabil îndeplinite dacă vor fi transmise la adresa/sediul prevăzut în partea introductivă a prezentului acord. Comunicările dintre părți se pot face și prin telefon sau e-mail, cu condiția confirmării în scris a primirii comunicării.
11.4 Prezentul contract se încheie în 2 (două) exemplare originale, câte unul pentru fiecare parte semnatară.

